open-index/open-wikipedia-markdown huggingface dataset:
கூகுள் டிரைவ்

**கூகுள் டிரைவ்** என்பது இணைய வழியில் கோப்புகளை சேமிக்கும் சேவையாகும். இது கூகுள் நிறுவனத்தினால், ஏப்பிரல் 24, 2012 ஆம் நாள் வெளியிடப்பட்டது.. இதன் மூலம் இணைய வழியில் ஒருவர் கோப்புகளைச் சேமிக்கலாம். தன் கோப்புகளை பிறருடன் பகிரலாம். கூட்டாகத் தொகுக்கலாம். இதற்கு முன்னர், கூகிள் டாக்ஸ் என்ற சேவை, கோப்புகளை கூட்டாகத் தொகுக்கும் வசதியை அளித்தது. தற்போது, இந்த சேவையும் கூகுள் ட்ரைவில் கிடைக்கும். பொதுவெளியில் தெரியும்படி பகிரப்படும் கோப்புகளை தேடல் பொறிகளின் மூலம் கண்டறியலாம்.

## சேமிப்பகம்
கூகுள் டிரைவைப் பயன்படுத்தும் அனைவருக்கும் 15 ஜிபி நினைவகம் வழங்கப்படும். இந்த நினைவகத்தை கூகுள் டிரைவ், ஜிமெயில், கூகுள் பிளஸ் படங்கள் (பிக்காசா வெப் ஆல்பம்ஸ்) ஆகியவற்றுக்கு பயன்படுத்தலாம். அதிக நினைவகத்தைப் பெற விரும்பும் நபர், அளவிற்கேற்ப சந்தா தொகையை மாதந்தோறும் செலுத்தி தேவையான அளவில் பெறலாம். 100 ஜிபிக்கான சந்தா தொகை . முதலில் 1 ஜி.பி வழங்கப்பட்ட நினைவகம் பின்னர் 10 ஜிபியாக அதிகரிக்கப்பட்டது. மே 13, 2013 அன்று இந்த நினைவகம் ஜிமெயில், கூகுள் டிரைவ், பிக்காசா ஆகியனவற்றுள் பகிர்ந்துகொள்ள வழிசெய்தது.

### நகர்பேசிகளில் (கைபேசி) கூகிள் டிரைவ் வசதி
ஆண்டிராய்டு இயங்குதளத்தைக் கொண்டுள்ள நகர்பேசிகளில் டிரைவ் வசதியை இயக்கலாம். இதை 
இயக்க, கூகுள் பிளேயில் இருந்து இதற்கான செயலியை இலவசமாக பதவிறக்கிப் பயன்படுத்தலாம். கணினியில் செய்வது போன்றே எல்லா வகை ஆவணங்களை உருவாக்கித் தொகுக்க முடியும். 
கையெழுத்து, பிற ஆவணம் போன்றவற்றை படமெடுத்து, அவற்றை எழுத்துகளாக மாற்றி தொகுக்கவும் செய்யலாம். ஐபோனுக்கான கூகுள் பயன்பாட்டைக் கொண்டு கூகுள் 
டாக்ஸ் வசதியை பயன்படுத்தவும் வழி செய்யப்பட்டுள்ளது. பிற கைபேசிகளிலும் இந்த கோப்புகளை பார்க்கும் வசதி உள்ளது 

#### ஏற்கப்பட்ட கோப்பு வடிவங்கள்
கூகுள் டிரைவில் கீழ்க்காணும் கோப்பு வடிவங்களைத்  திறந்து பார்க்க முடியும்.
* படங்கள் - .JPEG, .PNG, .GIF, .TIFF, .BMP
* நிகழ்படங்கள் - WebM(WebMovieFormat), .MPEG4, .3GPP, .MOV, .AVI, .MPEGPS, .WMV, .FLV
* உரைக் கோப்புகள் .TXT
* மீயுரைக் குறியீட்டு மொழிகள் - .CSS, .HTML, .PHP, .C, .CPP, .H, .HPP, .JS
* மைக்ரோசாப்ட் வேர்டு
* மைக்ரோசாப்ட் எக்செல்
* மைக்ரோசாப்ட் பவர்பாயிண்டு
* அடோப் போர்டபிள் டாக்குமெண்ட் (.PDF)
* ஆப்பிள் பேஜஸ்
* அடோப் இல்லசுற்றேட்டர்
* அடோப் போட்டோசாப்
* ஆட்டோடெஸ்க் ஆட்டோகேட் (.DXF)
* .SVG
* போஸ்ட்ஸ்கிரிப்டு - .EPS, .PS
* எழுத்துருக்கள் - .TTF, .OTF
* .XML
* சேமிப்பு வடிவங்கள் - .ZIP, .RAR

## மேலும் பார்க்கவும்
* கூகுள் பிளே
* பிக்காசா
* விண்டோஸ் லைவ் ஸ்கைடிரைவ்
* உபுண்டு ஒன்
* இணைய கோப்பு ஏற்ற சேவை
* தொலைநிலை தகவல் சேமிப்பு

## சான்றுகள்

## இணைப்புகள்
*
*

பகுப்பு:மேகக் கணிமை
பகுப்பு:கூகுள்
பிரித்தானிய அமெரிக்கப் போர், 1812

**பிரித்தானிய அமெரிக்கப் போர், 1812** (*War of 1812*) வட அமெரிக்காவில் ஐக்கிய அமெரிக்காவுடன்  பெரும்பிரித்தானியாவும் அதன் குடியேற்றங்களும் சிவப்பிந்திய நேசப் படைகளும் இணைந்து தொடுத்த 32-மாத போரினைக் குறிக்கும். இந்தப் போரின் விளைவாக எந்த எல்லை மாற்றமும் ஏற்படாதபோதும், அமெரிக்கப் புரட்சிப் போரிலிருந்து  தீர்க்கப்படாதிருந்த பல சிக்கல்களுக்கு முடிவுண்டாயிற்று.  1812இல் ஐக்கிய அமெரிக்கா பல காரணங்களுக்காக போர் அறிவித்தது; முதன்மைக் காரணிகளாகப் பிரித்தானியாவின் தொடர்ந்த பிரான்சியப் போரினால் விதிக்கப்பட்ட வணிகக் கட்டுப்பாடுகள், அமெரிக்க வணிக கப்பல் மாலுமிகளை அரச கடற்படைக்கு கட்டாயச் சேவைக்குட்படுத்தல்,  அமெரிக்க விரிவாக்கத்தை எதிர்த்த அமெரிக்க செவ்விந்திய குடிகளுக்கு பிரித்தானியா வழங்கிய உதவி, நடுக்கடலில் ஏளனப்படுத்திய பின்னர் தேசிய பெருமைக்கு ஏற்பட்ட களங்கங்கள், ஒருவேளை அமெரிக்காவிற்கு கனடாவைக் கையகப்படுத்தும் ஆர்வம்  ஆகியன அமைந்தன.

## மேற்சான்றுகள்

பகுப்பு:ஐக்கிய அமெரிக்க வரலாறு
ஒலிவ மலை

**ஒலிவ மலை** (*Mount of Olives* அல்லது *Mount Olivet*, , *Har HaZeitim*; , *Jabal az-Zaytūn*, *Aț-Țūr*) என்பது எருசலேம் பழைய நகருடன் கிழக்கிலிருந்து இணையும் மலைத் தொடராகும். இதன் சரிவுப் பகுதிகளை ஒலிவ மரங்கள் மூடியிருந்ததால் இதற்கு ஒலிவ மலை என்ற பெயர் கிடைத்தது. இதன் தென் பகுதி பண்டைய யூதேய அரசின் இடுகாடாகவிருந்தது. இம்மலை யூதப் பாரம்பரியத்தின் மத்தியமாகவிருக்கிறது. இது 3,000 வருடங்களாக யூதர்களின் இடுகாடாக இருந்து வந்து, கிட்டத்தட்ட 150,000 சமாதிகளைக் கொண்டுள்ளது. இயேசுவின் வாழ்வின் சில முக்கிய சம்பவங்கள் நற்செய்திகளில் தொடர்புள்ளவாறு இங்கு இடம்பெற்றுள்ளன. திருத்தூதர் பணிகள் இங்கிருந்துதான் இயேசு விண்ணகம் சென்றார் எனக் குறிப்பிடுகின்றது. இயேசுவுடனும் மரியாளுடனும் இப்பகுதி தொடர்பு பெறுவதால் பண்டைய காலந்தொட்டு இன்று முதல் கிறித்தவர்களின் வழிபாட்டுத்தளமாகவும் கிழக்கு, கத்தோலிக்க, புரட்டஸ்தாந்து கிறித்தவர்களின் முக்கிய யாத்திரைத்தளமாகவும் இது விளங்குகின்றது.

## உசாத்துணை

## வெளி இணைப்புகள்

*the Mount of Olive  in the "CITY of DAVID" Website
*Interactive Panoramas of the Mount of Olives – jerusalem360.com, GoJerusalem.com
*Jerusalem Photo Portal – Mount of Olives

பகுப்பு:ஜெருசலேம் மலைகள்
என்டார்பின்

**என்டார்பின்கள்** (Endorphins) ("உள்ளார்ந்த மார்பின்") என்பவை நரம்புக் கடத்தியாகச் செயற்படும் உள்ளார்ந்த அபின் போன்ற புரதக்கூறுகளாகும். முதுகெலும்பிகளில் ஐப்போத்தலாமசு, பிட்யூட்டரி சுரப்பியிலிருந்து உடற்பயிற்சி, கிளர்ச்சியடைதல், வலி, காரசாரமான உணவுகளை உட்கொள்ளுதல், காதலித்தல், புணர்ச்சிப் பரவசநிலையை அடைதல் ஆகியவற்றின்போது இவை உருவாகின்றன. வலிநீக்கிகளாக, நலமாக இருப்பதாக எண்ணுவது போன்றவற்றை தூண்டக்கூடிய அபினி வகை போதைப்பொருட்களை இவை ஒத்திருக்கின்றன.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
பகுப்பு:வலி நிவாரணிகள்
கதிரொளிர்வு

**கதிரொளிர்வு** (Radio luminescence) என்பது கதிரியக்கம் காரணமாகக் வெளிப்படும் பலதரப்பட்ட கதிர்களால் (α, β, γ), உடனொளிர் மற்றும் நின்றொளிர் பண்புடைய பொருட்களில், கதிரியக்கம் உள்ள மட்டும் வெளிப்படும் ஒளிர்தல் பண்பாகும். கதிரியக்கமுடைய பொருட்களுடன் ஒளிர்தல் பண்புடைய பொருட்களைக் கலந்து செய்யப்பட்ட வண்ணப்பூச்சுகள் (Paints) இருளிலும் ஒளிர்ந்து கொண்டிருக்கும். கடிகாரங்கள், சிலவகைப் பொம்மைகள், இரவில் ஒளிகாட்டி உதவும் இராணுவத் தளவாடங்கள் போன்றவற்றில் பயனாகின்றது.

## மேற்கோள்கள்

பகுப்பு:கதிரியக்கம்
திருவண்டுதுறை வண்டுறைநாதர் கோயில்

**திருவண்டுதுறை வண்டுறைநாதர் கோயில்** திருஞானசம்பந்தரால் தேவாரப் பாடல் பெற்ற தலங்களில் காவிரி தென்கரைத் தலங்களில் 112ஆவது சிவத்தலமாகும்.இத்தலத்தில்லுள்ள கருவறையில் தான் பிருங்கி முனிவர் சமாதி உள்ளது. 

அத மீதுதான் வண்டுறைநாதர் சிற்பம் அமைய பெற்றுள்ளது,அதன் படி பிருங்கி முனிவர் தவமிருந்த மலையானது பிருங்கி மலையென்று அழைக்கப்படுகிறது. தற்போது இம்மலை பரங்கி மலை என்று அழைக்கப்படுகிறது.பரங்கியர் என்று சொல்லப்படுகிற ஆங்கிலேயர்களால் கைப்பற்றி ஏசுசிலை நிறுவப்பட்டு புனித தோமையார் மலை என்றும் அழைக்கப்படுகிறது.

## அமைவிடம்
இச்சிவாலயம் தமிழ்நாடு திருவாரூர் மாவட்டத்திலுள்ள திருவண்டுதுறை என்ற ஊரில் அமைந்துள்ளது.

## இறைவன், இறைவி
இச்சிவாலயத்தின் இறைவன் வண்டுறைநாதர், இறைவி வேனெடுங்கண்ணி.
இத்தல இறைவனார் சுயம்பு மூர்த்தி

## தலவரலாறு
பிருங்கி முனிவர் வண்டு உருவில் இறைவனை மட்டும் வலம் வந்த திருத்தலம்.இந்த கோவிலில், பிருங்கி முனிவருக்கு சிவபெருமான் நந்தி ரூபத்தில் காட்சியளித்துள்ளார்.

### ஒப்பு நோக்க
திருநல்லூர்(நல்லூர் பஞ்சவர்ணேஸ்வரர் கோயில்) தலவரலாற்றிலும் இவ்வரலாறு கூறப்படுகிறது.

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:திருவாரூர் மாவட்டத்திலுள்ள சிவன் கோயில்கள்
பகுப்பு:காவேரி தென்கரை சிவன் கோயில்கள்
நின்றொளிர்தல்

**நின்றொளிர்தல்** (Phosphorescence) என்பது உடனொளிர்தலிருந்து சற்று மாறுபட்டது. வெள்ளியால் தூண்டப்பட்ட சிங் சல்பைடு, மாசு இணைந்த இசுற்ராண்சியம் அலுமினேட் போன்ற கூட்டுப் பொருட்கள் எக்சு, காமாக் கதிர்களால் தாக்கப்படும் போது அவைகள் ஒளிர்கின்றன. தாக்கும் கதிர்கள் அகற்றப்பட்ட பின்பும் அவைகள் ஒளிர்கின்றன. இவ்வாறு தூண்டப்படுவது நின்ற பின்பும் ஒளிர்வது **நின்றொளிர்தல்** அல்லது **பின்னும் ஒளிர்தல்** எனப்படும்.
கதிர்படம் எடுக்கும் போது இப்பண்பு படத்தின் தெளிவின்மையை அதிகரிக்கவே செய்யும்.

பொதுவாக உடனொளிர்தலும் நின்றொளிர்தலும் ஒளிர்தல் (Luminescence) எனப்படும். இது அதிக வெப்பத்தால் ஒளிர்வதைச் சுட்டாது.

## ஆதாரம்
*A dictionary of science -ELBS

பகுப்பு:நிறமாலையியல்
டோனி அபோட்

**டோனி அபோட்** (*Tony Abbott*, **டொனி அபொட்**, பிறப்பு: 4 நவம்பர் 1957) ஆஸ்திரேலியாவின் 28வது பிரதமரும், லிபரல் கட்சியின் தலைவரும் ஆவார். 1993 ஆம் ஆண்டு முதல் நியூ சவுத் வேல்ஸ் மாநிலத்தின் மான்லி தொகுதியின் நாடாளுமன்ற உறுப்பினராக இருந்து வருகிறார்.

அபோட் முதன் முதலாக 1998 ஆம் ஆண்டில் அமைச்சரவை உறுப்பினரானார். 2009 ஆம் ஆண்டில் லிபரல் கட்சியின் தலைவராகத் தேர்ந்தெடுக்கப்பட்டு எதிர்க்கட்சித் தலைவரானார். 2010 ஆம் ஆண்டுத் தேர்தலை தொங்கு நாடாளுமன்றம் தொழிற் கட்சித் தலைவர் ஜூலியா கிலார்ட் தலைமையில் அமைக்கப்பட்டது. 2013 செப்டம்பர் 7 இல் இடம்பெற்ற தேர்தலில் லிபரல் கட்சி வெற்றி பெற்றதை அடுத்து அபோட் பிரதமரானார்

## மேற்கோள்கள்

பகுப்பு:வாழும் மக்கள்
பகுப்பு:1957 பிறப்புகள்
பகுப்பு:ஆத்திரேலிய அரசியல்வாதிகள்
பகுப்பு:ஆத்திரேலியப் பிரதமர்கள்
இந்திரன் முடிமேல் வளையெறிந்த படலம்

**இந்திரன் முடிமேல் வளையெறிந்த படலம்** என்பது, பரஞ்சோதி முனிவர் எழுதிய சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் வருகின்ற 14வது படலமாகும், இப்படலம் மதுரைக் காண்டத்தில் இடம்பெற்றுள்ளது இதில் 1053 முதல் 1111 வரை எண்ணிடப்பட்ட பாடல்கள் உள்ளன 

## படலச் சுருக்கம்
இதில் மதுரைப்பதியின் மன்னனான உக்கிர பாண்டியனின் தொண்ணூற்றாறு அசுவமேதயாகம் முடியவே பொறாமையும்,கோபமும் கொண்ட இந்திரன், கடலரசனை ஏவி மதுரைப்பதியை அழிக்க கூறியதும்,கடலரசனை வெற்றி கொள்ள சிவபெருமான் உக்கிரபாண்டியனின் கனவில் தோன்றி தான் கொடுத்த மூன்று படைக்கலங்களில் ஒன்றாகிய வேலை எறிந்து வெற்றி கொள்ள  சிவபெருமானாகிய சுந்தரபாண்டியர் கூறியதையும், கடலரசனை வெற்றி கொண்டதையும்  கூறும் படலமாகும்.

## சான்றாவணம்

## வெளி இணைப்புகள்

பகுப்பு:திருவிளையாடல்கள்
நார்எபிநெப்ரின்

**நார்எபிநெப்ரின்** (Norepinephrine, **NE**) (குறுக்கம்: **நார்எபி**), அல்லது **நார்அட்ரினலின்** என்பது ஒரு இயக்குநீராகவும், நரம்புக்கடத்தியாகவும் செயற்படும் கேட்டகோலமைன் (catecholamine) ஆகும். நார்எபிநெப்ரினை உற்பத்தி செய்யும் அல்லது பாதிப்படையும் நம் உடலின் பகுதிகள் நார்அட்ரீனல்வினையியப் (noradrenergic) பகுதிகள் என்றழைக்கப்படுகின்றன.

**நார்அட்ரினலின்** (இலத்தீன்), **நார்எபிநெப்ரின்** (கிரேக்கம்) ஆகிய குறிச்சொற்கள் பரிமாற்றம் செய்யத்தக்கவையே என்றாலும், உலகின் பல பகுதிகளிலும் நார்அட்ரினலின் என்ற பெயரே பொதுவாக உபயோகப்படுத்தப்படுகிறது. இருந்தபோதிலும், குழப்பத்தைத் தவிர்க்கவும், நிலைத்திறனை அடையவும் மருத்துவ வல்லுநர்கள் நார்எபிநெப்ரின் என்னும் பெயரையே ஏற்ற பெயர்முறையாக பரிந்துரைத்துள்ளார்கள்.

இதயத்தைத் தாக்கும் பரிவு நரம்பணுக்களிலிருந்து வெளிப்படும் நரம்புக் கடத்தி செயலே நார்எபிநெப்ரினின் முதன்மையான பணிகளுள் ஒன்றாகும்.  பரிவு நரம்புத் தொகுதியிலிருந்து அதிகமாக வெளிப்படும் நார்எபிநெப்ரின், இதயம் சுருங்கும் வீதத்தை அதிகரிக்கின்றது.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
குவிவுக் கணம்

யூக்ளிடிய வெளியில் ஒரு பொருள் **குவிவு** (*convex*) ஆக இருக்கவேண்டுமாயின் அப்பொருளுக்குள் உள்ள ஒவ்வொரு சோடிப் புள்ளிகளுக்கும், அப்புள்ளிகளை இணைக்கும் கோட்டின் மீதமையும் எந்தவொரு புள்ளியும் அப்பொருளுக்குள்ளேயே அமைய வேண்டும். எடுத்துக்காட்டாக ஒரு திடக் கனசதுரம் குவிவானது; பிறை வடிவம் குவிவானது இல்லை. பிற வெளிகளுக்கும் இக்கருத்தைப் பொதுமைப்படுத்தலாம்.

## திசையன் வெளியில்

*S* என்பது மெய்யெண்களின் மீதானதொரு திசையன் வெளி. இவ்வெளி யூக்ளிய தளங்களையும் உள்ளடக்கியது.

*S* இல் அமையும் ஒரு கணம் *C* , **குவிவுக் கணம்** (*convex set*) இருக்க வேண்டுமானால் *C* இல் உள்ள அனைத்து *x* , *y* மற்றும் [0,1] இடைவெளியில் அமையும் அனைத்து *t* க்கும்

:(1 &minus; *t*   ) *x* + *t y* புள்ளியானது *C* இல் இருக்க வேண்டும்.

அதாவது, *x* , *y* புள்ளிகளை இணைக்கும் கோடு  *C* க்குள் அமையும்.

மெய்யெண் கணம் **R** இன் குவிவுக் கணங்கள் அதன் இடைவெளிகளாகும். சீரான பலகோணங்கள், திட முக்கோணங்கள், திட முக்கோணங்களின் வெட்டுப்பகுதிகள் ஆகியவை யூக்ளிடிய தளத்தின் குவிவு உட்கணங்களுக்கு எடுத்துக்காட்டுகள்.

## பண்புகள்
S ஒரு குவிவுக் கணம்;  u_1,u_2,\ldots,u_r  S இன் உறுப்புகள். \lambda_1,\lambda_2,\ldots,\lambda_r  எதிரிலா எண்கள் மற்றும் \lambda_1+\lambda_2+\cdots+\lambda_r=1 எனில், 
:\sum_{k=1}^r\lambda_k u_k எனும் திசையன்  S இல் அமையும்.  இத்தகைய திசையன் u_1,u_2,\ldots,u_r ஆகியவற்றின் குவிவுச் சேர்வு எனப்படும்.

### வெட்டுக்களும் ஒன்றிணைப்புகளும்
ஒரு திசையன் வெளியின் குவிவு உட்கணங்களின் தொகுப்பிற்குப் பின்வரும் பண்புகள் உண்டு:
#வெற்றுக்கணமும் முழு திசையன் வெளியும் குவிவுக் கணங்கள்.
#குவிவுக் கணங்களின் வெட்டுக்கணம் குவிவுக் கணம்.
#குறையாத் தொடர்முறையாகவுள்ள குவிவு உட்கணங்களின் ஒன்றிப்புக் கணம் குவிவுக் கணம்.

மூன்றாவது பண்பான குறையாத் தொடர்முறையாகவுள்ள குவிவு உட்கணங்களின் ஒன்றிப்பிற்கு உட்பொதிவுள்ள கணங்களாக இருக்க வேண்டியது முக்கியமானது. இரு குவிவுக் கணங்களின் ஒன்றிப்புக் கணம் குவிவுக் கணம் அல்ல.

## மேற்கோள்கள்

## வெளி இணைப்புகள்
* 
* Lectures on Convex Sets, notes by Niels Lauritzen, at Aarhus University, March 2010.

பகுப்பு:கணிதம்
நமது நெல்லைக் காப்போம்

**நமது நெல்லைக் காப்போம்** என்பது இந்தியாவின் பாரம்பரிய  நெல் ரகங்களை கண்டுபிடித்து பாதுகாக்கும் செயல் திட்டமாகும். இந்தச் செயல் திட்டத்தை  **கிரியேட்** என்கிற ஓர் தன்னார்வத் தொண்டு நிறுவனம் செயல்படுத்தி வருகிறது. இந்த செயல் திட்டத்தில் இந்தியாவின் பாரம்பரிய  பல்வகை நெல்களைக் காப்பது தொடர்பான பரப்புரை, அவற்றின் மருத்துவக் குணங்கள் குறித்த பரப்புரை, விதை உற்பத்திக்காக ஒரு உழவர் வலைப்பின்னல், இயற்கை வேளாண்மை ஊக்குவிப்பு போன்ற பணிகள் இந்த செயல் திட்டத்தில் அடங்கும்.

விதை நெல்கள் பாதுகாக்கப்பட அவை பயிரப்பட வேண்டும். அதற்காக **கிரியேட்**அமைப்பு அரிய விதை நெல்களை சேகரித்து விவசாயிகளுக்கு 2 கிலோ நெல்லை இலவசமாகத் தருவர். விவசாயிகள் அதைப் பயிரிட்டு 4 கிலோவாக  அடுத்த ஆண்டு திருப்பித் தர வேண்டும்.

நமது நெல்லைக் காப்போம் தமிழ்நாட்டு ஒருங்கிணைப்பாளர் கட்டிமேடு ஜெயராமன் ஆவார்.

## மேற்கோள்கள்


பகுப்பு:தமிழ்நாட்டு வேளாண் அமைப்புகள்
பகுப்பு:நெல்
ஒளியின் துகள் கொள்கை

**ஒளியின் துகள் கொள்கை** (*Corpuscular theory of light*) என்பது ஒளியானது மிகமிக நுண்ணிய துகள்களால் ஆனது என்றும் அவை மிகமிக வேகமாக நேர்கோட்டில் செல்கின்றன என்றும் விளக்கும் ஐசக் நியூட்டனின் ஒளியியல் பற்றிய கொள்கையாகும்.  காம்டன் விளைவு, ஒளிமின் விளைவு போன்ற ஒளியியல் செயல்பாடுகளைச் சிறப்பாக விளக்க இக் கொள்கை பெரிதும் உதவுகிறது.

## ஆதாரம்
A dictionary of science -ELBS

பகுப்பு:இயற்பியல்
வளர்ச்சியூக்கத் தடுப்பி

**வளர்ச்சியூக்கத் தடுப்பி** (Somatostatin) என்னும் ஒரு புரதக்கூற்று இயக்குநீரானது "ஜி"-புரதமிணைந்த வளர்ச்சியூக்கத் தடுப்பி-ஏற்பிகளுடனான செயல்விளைவுகள் மூலமாகவும், பல்வேறு இரண்டாம்பட்ச இயக்குநீர்களின் வெளிப்பாட்டைத் தடுப்பதின் மூலமாகவும், அகச்சுரப்பித் தொகுதி சுரப்புகளைச் சீரமைப்பதிலும் நரம்புக் கடத்துமை, உயிரணுப் பெருக்கம் ஆகிய செயற்பாடுகளைப் பாதிப்பதிலும் பணியாற்றுகின்றது. இந்த வளர்ச்சியூக்கத் தடுப்பியானது **வளர் இயக்குநீரைத் தடுக்கும் [[இயக்குநீர்]]** (growth hormone-inhibiting hormone; **GHIH**) அல்லது **வளர்ச்சியூக்க இயக்குநீர் வெளிப்பாட்டைத் தடுக்கும் காரணி** (somatotropin release-inhibiting factor; **SRIF**) அல்லது **வளர்ச்சியூக்க இயக்குநீர் வெளிப்பாட்டைத் தடுக்கும் இயக்குநீர்** (somatotropin release-inhibiting hormone) எனவும் அழைக்கப்படுகின்றது.

ஒற்றை முன்சார்புரதம் (preproprotein) மாற்று பிளவடைவதால், வளர்ச்சியூக்கத் தடுப்பி இரண்டு செயற்படு வடிவங்களில் உள்ளது: ஒன்று 14 அமினோ அமிலங்களுடனும், மற்றொன்று 28 அமினோ அமிலங்களுடனும் காணப்படுகின்றது.

அனைத்து முதுகெலும்பிகளிலும் ஆறு வெவ்வேறான (SS1, SS2, SS3, SS4, SS5, SS6) வளர்ச்சியூக்கத் தடுப்பி மரபணுக்கள் உள்ளன. இத்தகு ஆறு வெவ்வேறான மரபணுக்களும், ஐந்து வெவ்வேறான ஏற்பிகளும் இருப்பதால், வளர்ச்சியூக்கத் தடுப்பியானது பலதரப்பட்ட செயற்பாடுகளைக் கொண்டிருக்க ஏதுவாகிறது மனிதர்களில் இதற்கு ஒரேயொரு மரபணு (SST) மட்டுமே உள்ளது.

## மேற்கோள்கள்

பகுப்பு:உடலியங்கியல்
பகுப்பு:இயக்குநீர்
பகுப்பு:அகச்சுரப்பித் தொகுதி
அச்சரப்பாக்கம்

**அச்சரப்பாக்கம்** அல்லது **அச்சிறுபாக்கம்** (*Acharapakkam*), இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டம், மதுராந்தகம் வட்டம், அச்சரப்பாக்கம் ஊராட்சி ஒன்றியத்தில் இருக்கும் ஒரு பேரூராட்சி ஆகும்.

## அமைவிடம்
சென்னை - திருச்சி தேசிய நெடுஞ்சாலையில் அமைந்த அச்சிறுபாக்கம் பேரூராட்சி, மாவட்ட தலைமையகமான செங்கல்பட்டிலிருந்து 39 கி.மீ. தொலைவிலும் மற்றும் மாநிலத் தலைநகரான சென்னையிலிருந்து 96 கி.மீ. தொலைவிலும் அமைந்துள்ளது. அச்சரப்பாக்கத்தில் தொடருந்து நிலையம் உள்ளது.

## பேரூராட்சியின் அமைப்பு
7.95 ச.கி.மீ. பரப்பும், 15  பேரூராட்சி மன்ற உறுப்பினர்களையும், 123 தெருக்களையும்  கொண்ட இப்பேரூராட்சி மதுராந்தகம் (சட்டமன்றத் தொகுதி)க்கும்  மற்றும் காஞ்சிபுரம் மக்களவைத் தொகுதிக்குட்பட்டதாகும்.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி   இப்பேரூராட்சி 2,565 வீடுகளும், 10,362 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 89.80% மற்றும் பாலின விகிதம் 1,000 ஆண்களுக்கு, 1012  பெண்கள் வீதம் உள்ளனர்.

## கோயில்கள்
அச்சரபாக்கம் ஆட்சீஸ்வரர் கோயில் சம்பந்தர் பாடல் பெற்ற சிவாலயமாகும்.  செங்கல்பட்டு மாவட்டம், மதுராந்தகம் வட்டத்தில் அமைந்துள்ளது. விநாயகரை வணங்காது திரிபுரம் எரிக்கச் சென்ற இறைவனுடைய தேர் அச்சு முறிந்த இடம் என்பது தொன்நம்பிக்கை (ஐதிகம்).

## இவற்றையும் பார்க்க
* பாடல் பெற்ற தலங்கள்

## மேற்கோள்கள்

## வெளி இணைப்புகள்
* Sanctified by songs of saints
* அச்சிறுபாக்கம் கோயில்பற்றிய விபரங்கள்
* ஆட்சீஸ்வரர் திருக்கோயில் தினமலர்
* ஆட்சீஸ்வரர் சுவாமி கோவில், அச்சிறுபாக்கம் 

செங்கல்பட்டு மாவட்ட ஊர்களும் நகரங்களும்
பகுப்பு:செங்கல்பட்டு மாவட்டத்தில் உள்ள பேரூராட்சிகள்
ச. கரிகாலன்

**ச. கரிகாலன்** என்பவர் ஒர் விவசாயி, எழுத்தாளர், நாடகக் கலைஞர், இயற்கை வேளாண்மைச் செயற்பாட்டாளர்.  இவர் தமிழக இயற்கை உழவர் இயக்கத்தின் ஒன்றிய அமைப்பாளர் ஆவார்.

## படைப்புகள்
* விதைப்போம் அறுப்போம்
* இயற்கை எரு அமுதக் கரையில்

## மேற்கோள்கள்


## வெளி இணைப்புகள்
* கரிகாலன் - நேர்காணல்

பகுப்பு:தமிழ் விவசாயிகள்
பகுப்பு:இயற்கை வேளாண்மை
பகுப்பு:தமிழ் எழுத்தாளர்கள்
பகுப்பு:தமிழ் நாடகக் கலைஞர்கள்
ஃபெயர்சைல்ட் வெப்பமண்டல தாவரவியல் தோட்டம்

**ஃபெயர்சைல்ட் வெப்பமண்டல தாவரவியல் தோட்டம்** (ஆங்கிலம்: Fairchild Tropical Botanic Garden) என்பது ஐக்கிய அமெரிக்கா, மியாமியில் அமைந்துள்ள ஒரு தாவரவியல் பூங்கா ஆகும்.  83 ஏக்கர் பரப்பளவில் உலகின் மிக அரிய பழ மரங்களையும் பூ மரங்களையும் இது கொண்டுள்ளது.

ஐக்கிய அமெரிக்க அரசின் உதவியுடன் 1938 ஆம் ஆண்டு இது அமைக்கப்பட்டது.  இன்று இது ஆய்வு, கல்வி, தோட்டக்கலை, பல்லுயிர் பாதுகாப்புக்காக உலகின் தலைசிறந்த தாவரவியல் பூங்காக்களில் ஒன்றாக விளங்குகின்றது.

## வெளி இணைப்புகள்
* fairchildgarden.org

## மேற்கோள்கள்

பகுப்பு:ஐக்கிய அமெரிக்க தாவரவியல் பூங்காக்கள்
மேசன்-டிக்சன் கோடு

**மேசன்- டிக்சன் கோடு ** (*Mason–Dixon line* அல்லது *Mason's and Dixon's line*) எனப்படுவது 1763க்கும்  1767க்கும் இடையே  *சார்லசு மேசன்* என்பவராலும் *ஜெரெமியா டிக்சன்* என்பவராலும் குடியேற்றக் கால அமெரிக்காவில் பிரித்தானிய குடியேற்றங்களிடையே எல்லைத் தகராறுகளுக்குத் தீர்வாக அமைந்த நில அளவைக் கோடாகும். நான்கு அமெரிக்க மாநிலங்களுக்கிடையேயான எல்லை வரையறுப்பாகும். இது  பென்சில்வேனியா, மேரிலாந்து, டெலவெயர், மற்றும் மேற்கு வர்ஜீனியா (அப்போது வர்ஜீனியாவின் அங்கமாக இருந்தது) இடையேயான எல்லைகளை வரையறுக்கிறது.  பரவலானப் பயன்பாட்டில், மேசன்–டிக்சன் கோடு வடகிழக்கு மாநிலங்களுக்கும் தெற்கத்திய மாநிலங்களுக்கும் இடையேயான பண்பாட்டு எல்லையாகக் கருதப்படுகிறது. தென் மாநில மக்கள் *டிக்சி* (*Dixie*) என்று அழைக்கப்படுகின்றனர்.

சட்டபூர்வமான அடிமைத்தனத்திற்கான எல்லைக் கோடாக இதனைக் கொள்ள முடியாது. அடிமை மாநிலமான  டெலவெயர் இக்கோட்டிற்கு வடக்கிலும் கிழக்கிலும் உள்ளது. அதேபோல இக்கோட்டிற்கு வடக்கிலும் கிழக்கிலும் உள்ள  நியூ ஜெர்சியில் 1865 வரை, குறைந்தளவே எனினும், அடிமைத்தனம் இருந்து வந்தது.

## வெளி இணைப்புகள்

*The Mason and Dixon Line Preservation Partnership Collection of historical articles and pictures
*The Evolution of the Mason and Dixon Line Facsimile copy of this 1902 text available on-line at Penn State's Digital Bookshelf

பகுப்பு:ஐக்கிய அமெரிக்க வரலாறு
பகுப்பு:அடிமை முறை
சமாரியா

**சமாரியா** (*Samaria*, ), or the **Shomron** (, Standard **' <small>[[Tiberian vocalization|Tiberian]]</small> **'; , **' – also known as , **') என்பது விவிலிய அடிப்படையில் தென் இசுரேலிய அரசு எல்லையும் மத்தியதரைக் கடலின் கிழக்கோர நிலப்பகுதியின் தெற்கிலுள்ள மலைத்தொடர் கொண்ட பகுதியாகும். சமாரியா எனும் சொல் இசுரேலிய அரசின் தலைநகரான பண்டைய சமாரியா நகரிலிருந்து பெறப்பட்டது. தற்காலத்தில் சமாரியா என்பது மேற்குக் கரையின் தென் பகுதியைக் குறிப்பிடப் பயன்படுகின்றது.

## உசாத்துணை

பகுப்பு:இசுரேலிய புவியியல்
பகுப்பு:எபிரேய விவிலிய இடங்கள்
இனவாரி தனிப்படுத்துகை

**ஐக்கிய அமெரிக்காவில் இனவாரி தனிப்படுத்துகை**  (*Racial segregation in the United States*)  எனும் பொதுச்சொல், வேலை, போக்குவரத்து, மருத்துவ உதவி, இருப்பிடம் போன்றவற்றில் வசதிகள், சேவைகள் மற்றும் வாய்ப்புகள் இன அடிப்படையில் பிரிக்கப்படுவதைக் குறிக்கிறது. இச்சொற்றொடர் பெரும்பாலும் சட்டத்தாலும் சமூகத்தாலும்  ஆபிரிக்க அமெரிக்கர்கள் பிற இனத்தவரிடமிருந்து தனிப்படுத்துவதைக் குறிப்பிட்டாலும் மற்ற சிறுபான்மையினரும் முதன்மை பெரும்பான்மையினரிடமிருந்து பிரிக்கப்படுவதையும் குறிக்கிறது.

ஐக்கிய அமெரிக்காவில் இனவாரி தனிப்படுத்துகையால் தனியான வசதிகள்   (குறிப்பாக  ஜிம் குரோ காலத்தில்) அளிக்கப்பட்டன; மேலும் இனவாதத்தின் வெளிப்பாடாக ஒரே நிறுவனத்தில் தனித்தனி பதவிகள் என்றும் விரிந்தன. காட்டாக ஐக்கிய அமெரிக்க ஆயுதப் படைகளில் 1950கள் வரை கறுப்பினத்தவரின் பிரிவுகளும் வெள்ளை இனத்தவரின் பிரிவுகளும் தனித்தனியாகப் பிரிக்கப்பட்டிருந்தன.

## மேற்கோள்கள்

பகுப்பு:ஐக்கிய அமெரிக்காவில் மனித உரிமைகள்
பகுப்பு:இனவாதம்
பகுப்பு:ஆபிரிக்க அமெரிக்க வரலாறு
ஆதிரெங்கம் இயற்கை வேளாண் பயிற்சி மற்றும் ஆராய்ச்சி மையம்

**ஆதிரெங்கம் இயற்கை வேளாண் பயிற்சி மற்றும் ஆராய்ச்சி மையம்** திருத்துறைப்பூண்டி அமைந்துள்ள ஒரு வேளாண் ஆய்வு நடுவமும் பண்ணையும் ஆகும்.  இந்த அமைப்பின் ஜெயராமன் ஆவார்.

## செயற்பாடுகள்
* பல்வகை விதைகளைப் பாதுகாத்தல், பயிரிடல்
* பல்வகை விதைகளைப் பயிரிடும் விவசாயிகளின் வலைப்பின்னல்
* நெல் திருவிழா
* காய்கறி திருவிழா
* இயற்கை வேளாண்மை விழிப்புணர்வு
* வேளாண் ஆய்வு

பகுப்பு:பண்ணைகள்
பகுப்பு:தமிழ்நாட்டு வேளாண் அமைப்புகள்
விக் கட்சி (ஐக்கிய அமெரிக்கா)

**விக் கட்சி ** (*Whig Party*) ஐக்கிய அமெரிக்காவில் 19வது நூற்றாண்டில் செயல்பட்ட ஓர் அரசியல் கட்சி ஆகும்.  ஜாக்சனிய மக்களாட்சி ஆண்டுகளில் இது செல்வாக்குடன் இருந்தது. நான்கு அமெரிக்கக் குடியரசுத் தலைவர்கள் இந்தக் கட்சியைச் சார்ந்தவர்களாவர். இரு கட்சி அமைப்பிற்கு இது தேவையாக இருந்தது.  1833 முதல் 1856 வரை அமெரிக்கக் குடியரசுத் தலைவராக இருந்த ஆன்ட்ரூ ஜாக்சனையும் பின்னர் அவரது மக்களாட்சிக் கட்சி கொள்கைகளையும் எதிர்த்து இக்கட்சி இயங்கியது. விக் கட்சியினர் நிர்வாகத் துறையை விட நாடாளுமன்றத்திற்கே முதன்மை அளிக்கப்பட வேண்டும் என்ற நிலையை ஆதரித்தனர். நவீனமயமாக்கல் திட்டங்களை விரும்பினர். 1776இல் விடுதலைக்காகப் போராடிய அமெரிக்க விக்குகளை நினைவுக்கூறும் விதமாக இக்கட்சிக்கு *விக் கட்சி* எனப் பெயரிடப்பட்டது.  அக்காலத்தில்  "விக்" என்ற சொல் எதேச்சதிகாரத்தை எதிர்க்கும் மக்களைக் குறிக்கப் பயன்பட்டது. விக் கட்சியில்  தானியல் வெப்சுடர், வில்லியம் ஹென்றி ஹாரிசன், கென்டக்கியின் என்றி கிளே போன்றத் தேசியத் தலைவர்கள் இருந்துள்ளனர். மேலும் படைத்துறை சாதனையாளர்களான சக்கேரி டெய்லர், வின்பீல்டு இசுகாட் போன்றோரும் இருந்துள்ளனர்.  ஆபிரகாம் லிங்கன்  இலினொய் மாநில விக் தலைவராவார்.

இரு பத்தாண்டுகள் செயலாக்கத்தில் இருந்த விக் கட்சியின் இரு வேட்பாளர்கள்,  ஹாரிசன், டெய்லர், குடியரசுத் தலைவர்களாகத் தேர்ந்தெடுக்கப்பட்டனர். இருவருமே பதவிக்காலத்தில் உயிரிழந்தனர். ஹாரிசனின் மறைவிற்குப் பிறகு ஜான் டைலர் குடியரசுத் தலைவரானார்; ஆனால் இவர் கட்சியிலிருந்து நீக்கப்பட்டார். டெய்லரின் மறைவை  அடுத்து பதவியேற்ற  மில்லர்டு பில்மோர் விக் கட்சியிலிருந்து இந்த உயரிய தேசியப் பதவியேற்ற கடைசி நபராகும். 

அடிமைத்தனத்தை விரிவுபடுத்தும் பிரச்சினையில் கட்சி உடைந்தது.  அடிமை ஒழிப்புக் கோட்பாடு ஆதரவுக் குழு  நடப்பு குடியரசுத் தலைவராக இருந்த பில்மோரை 1852ஆம் ஆண்டு தேர்தலுக்கு தங்கள் கட்சி வேட்பாளராக நியமிக்கப்படுவதை வெற்றிகரமாக தடுத்தனர். மாறாக கட்சி தளபதி  வின்பீல்டு இசுகாட்டை, வேட்பாளராக நிறுத்தி தோல்வி அடைந்தது.  இதனால் அக்கட்சித் தலைவர்கள், லிங்கன் உட்பட, அரசியலை விட்டு விலகினர் அல்லது கட்சி மாறினர். 1856ஆம் ஆண்டு குடியரசுத் தலைவர் தேர்தலில் எவ்வித செல்வாக்குமில்லாத விக் கட்சி மில்லர்டு பில்மோரை தனது வேட்பாளராக நியமித்தது. இதுவே அக்கட்சியின் கடைசி மாநாடாக இருந்தது.

## மேற்சான்றுகள்

பகுப்பு:ஐக்கிய அமெரிக்காவின் அரசியல் கட்சிகள்
பாரதி புத்தகாலயம்

**பாரதி புத்தகாலயம்** (*Bharathi Puthakalayam*) என்பது தமிழ்நாட்டில் அமைந்துள்ள ஒரு தமிழ்ப் பதிப்பகம் ஆகும். இலக்கியம், அரசியல், அறிவியல் என ஆயிரத்திற்கும் மேற்பட்ட தலைப்புகளில் நூல்களைப் பதிப்பித்துள்ளது. உடன், சமூக நலம் சார்ந்த முற்போக்கு ஆய்வு நூல்களையும் வெளியிட்டு வருகின்றது. இதன் பதிப்பாளர் க.நாகராஜன்

## வரலாறு
இப்பதிப்பகம் உழைக்கும் மக்கள் அறக்கட்டளை சாா்பில் கடந்த 2002-ஆம் ஆண்டில் ஏற்படுத்தப்பட்டது.

## அமைப்பு
இதன் ஒரு பகுதியாக *புக்சு பார் சில்ட்ரன்* (*Books for Children*)  தொடர் வரிசையாக வெளிவருகின்றது. கல்வி, குழந்தைகள், தமிழ்நாட்டு அடிப்படை கல்வி: ஆய்வு மற்றும் விமர்சனம் சார்ந்த நூல் இந்த பகுதி ஊடாக வெளியிடப்படுகிறது. மேலும் 'இளையோர் இலக்கியம்', சினிமா சார்ந்து 'புதிய கோணம்', ஆங்கில நூல்வெளியீட்டிற்காக 'Indian University Press' ஆகியவை imprint ஆக செயல்படுகின்றன.

பதிப்பகத்தின் மாத வெளியீடான புதிய புத்தகம் பேசுது இதழ் சமூக, கலை, இலக்கியம், நூல்கள் பற்றிய தகவல்கள், விமர்சனங்கள், மதிப்புரைகள் போன்றவற்றையும் படைப்பாளிகளின் நேர்காணல்களையும் தொகுத்து வெளிவருகின்றது. இதைத் தொடர்ந்து www.bookday.in இணைய இதழ் கடந்த 10 ஆண்டுகளுக்கு மேலாக செயல்பட்டு வருகிறது. பாரதி தொலைக்காட்சி என்கிற யூடியூப் சமூக காணொலி ஊடகமும் இந்த நிறுவனத்திலிருந்து இயங்கிவருகிறது.

## வெளியிட்ட நூல்கள்
2014ஆம் ஆண்டு நடைபெற்ற 37வது சென்னை புத்தகக் காட்சியில் பாரதி புத்தகாலயம் 100 தலைப்புகளில் புத்தகங்களைக் கொண்டு வந்தது. அவற்றில், தாரிக் அலியின் ‘அடிப்படை வாதங்களின் மோதல்’, பசவபுன்னையாவின் ‘மீரட் சதி வழக்கு’ தேவி பிரசாத் சட்டோபாத்தியாயாவின் ‘இந்திய நாத்திகம்’ சத்தியஜித் ரேயின் குழந்தைகளுக்கான 20 துப்பறியும் கதைகள், அருணனின் ‘கம்யூனிஸ்ட்டுகளின் சாதனை சரித்திரம்’, ச. தமிழ்ச்செல்வனின் ‘என் சக பயணிகள்’, ‘சந்தித்தேன்’, விழியனின் ‘உச்சிநுகர்’, மொழிபெயர்ப்பு நூலான ‘வைக்கம் பஷீர் வாழ்க்கை வரலாறு’, ‘மக்களின் மார்க்ஸ்’ போன்றவை விற்பனைக்கு வந்தன.

## மேற்கோள்கள்

## வெளி இணைப்புகள்

* http://thamizhbooks.com/ - பாரதி புத்தகாலயத்தின் அனைத்து புத்தகங்களையும் வாங்க.   
*www.bookday.in - பாரதி புத்தகாலாயத்தின் தமிழ்ப் புத்தகம் இணைய தளம்.
*பாரதி புத்தகாலயத்தின் புதிய புத்தகம் பேசுது இதழை வாசிக்க கிளிக் செய்க. 

பகுப்பு:தமிழ்நாட்டுப் பதிப்பகங்கள்
மெய்ச்சுடர் (இதழ்)

thumb|150px|மெய்ச்சுடர்-இதழட்டை
**மெய்ச்சுடர்: தமிழ் சமூகத்தின் குரல்** 

**மெய்ச்சுடர் என்பது ஒரு தமிழ் மாத இதழ். இது சமூக விழிப்புணர்வு, இலக்கிய வளர்ச்சி மற்றும் அரசியல் விமர்சனம் ஆகியவற்றை நோக்கமாகக் கொண்டு வெளியாகி வருகிறது. இந்த இதழின் ஆசிரியர் நா. வெங்கடேசன். பேராவூரணியிலிருந்து இந்த இதழ் 2010 ஜூலை முதல் தொடர்ந்து வெளிவருகிறது.**

**நோக்கம் மற்றும் உள்ளடக்கம்**

**மெய்ச்சுடர், இலக்கியம், அரசியல், சமூக அக்கறை ஆகிய மூன்று முக்கியத் தூண்களை மையமாகக் கொண்டு இயங்குகிறது.**

*** சமூக விழிப்புணர்வு: இந்த இதழ் சமூகத்தில் நடக்கும் அநீதிகள், ஊழல்கள் மற்றும் அரசு திட்டங்களின் குறைபாடுகள் குறித்து விரிவான கட்டுரைகளை வெளியிடுகிறது. மக்களிடையே அரசியல் மற்றும் சமூக விழிப்புணர்வை ஏற்படுத்துவதே இதன் முதன்மையான நோக்கம்.**

*** இலக்கியம்: மெய்ச்சுடரில் சிறுகதைகள், கவிதைகள், மற்றும் இலக்கிய விமர்சனக் கட்டுரைகள் இடம் பெறுகின்றன. பல புதிய எழுத்தாளர்களுக்கு இது ஒரு நல்ல களம் அமைத்துத் தருகிறது.**

*** அரசியல் விமர்சனம்: இது ஒரு குறிப்பிட்ட அரசியல் கட்சிக்கு ஆதரவாக இல்லாமல், நடுநிலையான விமர்சனங்களை முன்வைக்கிறது. அரசியல் நிகழ்வுகளை ஆழமாக ஆராய்ந்து, அதன் நன்மை தீமைகளை வாசகர்களுக்குத் தெளிவாக விளக்குகிறது.**

**ஆசிரியரின் பங்கு**

**இதழின் ஆசிரியர் நா. வெங்கடேசன், அவரது துணிச்சலான எழுத்துக்களுக்காக அறியப்படுகிறார். பல சவால்களுக்கு மத்தியிலும், உண்மை மற்றும் நேர்மைக்கு முக்கியத்துவம் கொடுத்து இந்த இதழை நடத்தி வருகிறார். அரசியல் அழுத்தங்கள் மற்றும் நிதி நெருக்கடிகளைத் தாண்டி இந்த இதழ் தொடர்ந்து வெளிவருவது அவரது அர்ப்பணிப்புக்குச் சான்றாகும்.**

**எதிர்காலத்திற்கான ஒரு குரல்**

**மெய்ச்சுடர் ஒரு சிறிய இதழாகத் தோன்றினாலும், அது சமூகத்தில் ஏற்படுத்தும் தாக்கம் பெரியது. இது வெறும் செய்திகளை மட்டும் வழங்குவதில்லை; ஒரு மாற்றத்திற்கான குரலாகவும், விவாதத்தைத் தொடங்கும் கருவியாகவும் செயல்படுகிறது.**

**மெய்ச்சுடர் என்பது தமிழ் சிற்றிதழ் உலகில் ஒரு முக்கியமான இடம் வகிக்கிறது. இது தமிழுக்கும், தமிழ் சமூகத்திற்கும் தொடர்ந்து சேவை செய்து வருகிறது.**.

## வெளி இணைப்புகள்
*மெய்ச்சுடர் இணையதளம்

பகுப்பு:தமிழ்நாட்டுச் சிற்றிதழ்கள்
ஜி. பார்த்தசாரதி

**கோபாலசாமி பார்த்தசாரதி** (ஜி.பார்த்தசாரதி) மே மாதம் 13 ஆம் நாள் 1940 ஆம் வருடம் பிறந்தார். இவர் சைப்ரஸ் (1990-1992), மியான்மர் (1992-1995), ஆஸ்திரேலியா (1995-1998) மற்றும்  பாகிஸ்தான் (1998-2000) ஆகிய நாடுகளுக்கான இந்தியத் தூதராகப் பணியாற்றியுள்ளார். பின்னர் இந்திய வெளியுறவுத்துறையில் பணியாற்றினார். இவர் 1963 முதல் 1968 வரை இந்திய ராணுவத்திலும் பணியாற்றியுள்ளார்.

## இளமைப் பருவம்
இவர் 1962 ஆம் ஆண்டு சென்னை கிண்டியிலுள்ள பொறியியல் கல்லூரியில் பொறியியல் பட்டம் பெற்றவர்.

## இந்திய வெளியுறவுத்துறையில் பணி
* 1968 இந்திய வெளியுறவுத்துறையில் பணி
*1982 பாகிஸ்தான் கராச்சியில் பணி
*1985 பிரதமர் அலுவலகத்தில் பணி
*1990 சப்ரஸ்-ல் பணி
*1992 மியான்மரில் பணி
*1995 ஆஸ்திரேலியாவில் பணி
*1998 பாகிஸ்தானில் பணி
*2000 இந்திய வெளியுறவுத்துறையில் செய்தித் தொடர்பாளர் பணி
* மே 31 , 2000 பணி ஓய்வு.

இந்தியாவின் வெளியுறவுக் கொள்கை தொடர்பான இவரது கட்டுரைகள் பரவலான கவனத்தைப் பெற்றவை.

பகுப்பு:1940 பிறப்புகள்
பகுப்பு:வாழும் மக்கள்
மூலம் திருநாள்

**மூலம் திருநாள்** *(Mulam Thirunal Rama Varma.)* 1857 ஆம் ஆண்டு செப்டம்பர் 25'ம் தேதி சங்கனேசரி ராஜ குடும்பத்தைச் சேர்ந்த, ராஜ ராஜ வர்மா தம்புரான் மற்றும் மகாராணி லட்சுமி பாய் அவர்களின் இரண்டாவது மகனாகப் பிறந்தார். இளவயதிலேயே தாயையும் சகோதரனையும் இழந்த இவர் அன்னாஜி ராவ் (BA) மற்றும் ரகுநாத் ராவ் (BA) ஆகியோரிடம் கல்வி பயின்றார்.
ஸ்ரீ மூலம் திருநாள் ஸ்ரீ இராமவர்மா 1885-1924 வரை ஆட்சி செய்த போது, பல கல்லூரிகளும் பள்ளிக்கூடங்களும் நிறுவப்பட்டன. இவரது ஆட்சிக் காலத்தில் கல்வி, மருத்துவம், சட்ட ஒழுங்கு ஆகியவற்றில் மாற்றம் கொண்டுவரப்பட்டது. பெண்கள் கல்வியும் அனுமதிக்கப்பட்டது. ஆயுள் காப்பீடும் இவரது காலத்தில் கொண்டு வரப்பட்டது. இவரது சேவைகளைப் பாராட்டி 1898 ஆண்டு முதல் ஆங்கிலேய அரசு இவருக்கு 21 குண்டுகள் முழங்க மரியாதை அளித்து கவுரப்படுத்தியது.

இவருக்கு இரு மனைவிகள் ஆவர். முதலாமானவர் நாகர்கோயில் அம்மவீட்டைச் சேர்ந்த அனந்தலட்சுமி பிள்ளை கொச்சம்மா ஆவார். 1882'ம் ஆண்டு ஒரு மகனைப் பெற்ற பிறகு இவர் மரணம் அடைந்தார். இரண்டாமானவர் வடசேரி அம்மவீட்டைச் சேர்ந்த கார்த்தியாயினி கொச்சம்மா ஆவார். மருமக்கதாயம் முறைப்படி இவருக்கு பெண் பிள்ளைகள் இல்லாதபடியால், மாவேலிக்கரை வீட்டைச் சேர்ந்த இரு ராஜகுமாரிகளான சேது லட்சுமி பாய் மற்றும் சேது பார்வதி பாய் ஆகிய இருவரையும் தத்தெடுத்தார்.

பகுப்பு:திருவிதாங்கூர் மன்னர்கள்
பகுப்பு:1857 பிறப்புகள்
பகுப்பு:1924 இறப்புகள்
ரூகொல்லா கொமெய்னி

ஆயதுல்லா **ரூகொல்லா மூசவி கொமெய்னி** (*Sayyid Ruhollah Mūsavi Khomeini*, , 24 செப்டம்பர் 1902 – 3&nbsp;சூன் 1989) ஓர் ஈரானிய அறிஞரும், இசீயா முசுலிம் மதத் தலைவரும், மெய்யியலாளரும், புரட்சியாளரும், அரசியல்வாதியும், ஈரான் இசுலாமியக் குடியரசின் நிறுவனரும் ஆவார். 1979இல் இவரால் துவங்கப்பட்ட ஈரானியப் புரட்சியை அடுத்து 2500-ஆண்டுகள் பழமை வாய்ந்த பாரசீகப் பேரரசு முடிவுக்கு வந்து ஈரானின் கடைசி அரசர் (ஷா) முகம்மத் ரிசா ஷா பஹ்லவி பதவி இழந்தார். ஈரானியப் புரட்சிக்குப் பின்னர் இவர் ஈரானின் அதியுயர் தலைவராக 1979 முதல் 3 சூன் 1989 வரை இருந்தார். இவருக்குப் பின்னர் ***அயத்துல்லா அலி ஒசைனி காமெனி*** (அலி காமெனி) ஈரானின் அதியுயர் தலைவராக 1989 முதல் 28 பிப்ரவரி 2026 வரை 36 வருடங்கள் இருந்தார்.

1979 டைம் ஆண்டு நபராக அமெரிக்க டைம் செய்தி இதழால் தேர்ந்தெடுக்கப்பட்ட இவர், இசுலாமின் மீட்கைக்கு வழிகோலியதாக சியா மற்றும் சுன்னி மக்களால் ஒருசேர மிகவும் விரும்பப்பட்ட கவர்ச்சி வாய்ந்த தலைவர் எனக் கருதப்பட்டார்..

## இளமைப் பருவம்
இவர் 1903 -ல் தனது தந்தையாரின் மறைவிற்குப் பின் தாயாரின் பராமரிப்பில் வளர்ந்தார். தனது 6 வது வயதில் பாரசீக மொழியில் குரானைக் கற்க ஆரம்பித்தார். பின்னர் பள்ளியில் மதக்கல்வி பயின்றார். தனது இளமைப் பருவத்தில் பெரும்பாலும் மதக்கல்வி கற்றார். இஸ்லாமிய சட்டக்கல்வியைக் கற்றறிந்தார். கவிதையிலும், தத்துவத்திலும் அவருக்கு ஈடுபாடு இருந்தது. அவரது ஆசிரியர் 'மிர்ஸா முகம்மது அலி ஸஹஹபாடியின் தாக்கம் அவரிடம் இருந்தது. கொமேனி கிரேக்கத் தத்துவத்தைக் கற்றார். அரிஸ்டாட்டிலின் தத்துவங்கள் அவருக்குள் தாக்கத்தை ஏற்படுத்தின. 'அவிஸென்னா 'மற்றும் 'முல்லா ஸாட்ரா' ஆகிய இஸ்லாமிய தத்துவ ஞானிகளின் கருத்துகளே கொமேனியை அதிகளவு கவர்ந்தன.
## இதனையும் காண்க
* பகலவி வம்சம்
*முகம்மத் ரிசா ஷா பஹ்லவி
* ஈரானியப் புரட்சி
* அலி காமெனி - இரண்டாவது  ஈரானின் அதியுயர் தலைவர் 
*அசன் ரவ்கானி
*மகுமூத் அகமதிநெச்சாத்
*இப்ராகிம் ரைசி

## மேற்கோள்கள்

பகுப்பு:ஈரானிய அரசியல்வாதிகள்
பகுப்பு:1902 பிறப்புகள்
பகுப்பு:1989 இறப்புகள்
பகுப்பு:ஈரான் அதியுயர் தலைவர்கள்
வெளிவரைபடம் (கணிதம்)

கணிதத்தில் ஒரு சார்பு  f\colon \mathbb{R} \rightarrow \mathbb{R} இன் **வெளிவரைபடம்** (*epigraph*) என்பது அச்சார்பின் வரைபடத்தின் மீது அல்லது அதற்கு மேற்புறமாக அமையும் அனைத்துப் புள்ளிகளின் கணமாகும்

*f*&nbsp;:&nbsp;**R**n→**R** சார்பின் வெளிவரைபடம்:
: \mbox{epi} f = \{ (x, \mu) \, : \, x \in \mathbb{R}^n,\, \mu \in \mathbb{R},\, \mu \ge f(x) \} \subseteq \mathbb{R}^{n+1},

;திட்டமான வெளிவரைபடம்  
: \mbox{epi}_S f = \{ (x, \mu) \, : \, x \in \mathbb{R}^n,\, \mu \in \mathbb{R},\, \mu > f(x) \} \subseteq \mathbb{R}^{n+1},

**R**&nbsp;&cup;&nbsp;&infin; கணத்தில் மதிப்புகளைக் கொண்டிருக்கும் சார்புகளுக்கும் மேலே தரப்பட்டுள்ள வரையறைகள் பொருந்தும். இதில், *f* ஆனது &nbsp;&infin;-க்குச் சமமாக (identically equal) இருந்தால், இருந்தால் மட்டுமே, அதன் வெளிவரைபடம் வெற்றுக் கணமாக இருக்கும்.

இதேபோல, சார்பின் வரைபடத்தின் மீது அல்லது அதற்குக் கீழ்ப்புறமாக அமையும் அனைத்துப் புள்ளிகளின் கணம் அச்சார்பின் உள்வரைபடம் ஆகும்.

## பண்புகள்
*ஒரு சார்பின் வெளிவரைபடம் குவிவுக் கணமாக இருந்தால், இருந்தால் மட்டுமே, அச்சார்பு குவிவுச் சார்பாக இருக்கும். 
*ஒரு சார்பின் வெளிவரைபடம் குவிவுக் கணமாக இருந்தால், இருந்தால் மட்டுமே, அச்சார்பு கீழ் அரைத் தொடர்ச்சியான சார்பு.

## மேற்கோள்கள்
* Rockafellar, Ralph Tyrell (1996), *Convex Analysis*, Princeton University Press, Princeton, NJ. .

பகுப்பு:சார்புகளும் கோப்புகளும்
பகுப்பு:கணித வரைபடங்கள்
மசாடா

**மசாடா** (*Masada*, எபிரேயம்: מצדה, pronounced ) என்பது இசுரேலின் தென் மாவட்டத்தில் உள்ள பண்டைய அரணும் சாக்கடலை நோக்கியவாறு யூதேய பாலைவன கிழக்கில் உள்ள தனியான பீடபூமியில் அமைந்துள்ள குன்றும் ஆகும். கி.மு. 37 க்கும் 31 க்கும் இடைப்பட்ட காலப்பகுதியில் அரண்மிக்க மசாடா மற்றும் மலையில் தனக்கென ஓர் அரண்மனையினை பெரிய ஏரோது கட்டினார். உரோம இராச்சியத்தின் படைகளினால் முதலாம் யூத-உரோமைப் போர் முடிவில் நடத்தப்பட்ட மசாடா முற்றுகையினால் இங்கு மறைந்திருந்த 960 யூதப் போராளிகள் மற்றும் அவர்களின் குடும்பத்தினரின் பெரும் தற்கொலை மேற்கொண்டனர்.

மசாடா இசுரேலின் மிக அதிகமான உல்லாசப் பயணிகளைக் கவரும் இடமாகவுள்ளது.

## வெளி இணைப்புகள்

* Photographs & footage of the Yadin excavations 
* Sacrificing Truth: Archaeology and ''The Myth of Masada''
* World Heritage Sites page
* Stiebel, Guy D. "Masada." Encyclopaedia Judaica. Ed. Michael Berenbaum and Fred Skolnik. 2nd ed. Vol. 13. Detroit: Macmillan Reference USA, 2007. 593-599. Gale Virtual Reference Library.
* Masada photos

## உசாத்துணை

பகுப்பு:இசுரேலில் உள்ள மலைகள்
பகுப்பு:இசுரேலின் உலகப் பாரம்பரியக் களங்கள்
யார்க் மண்டல மாவட்ட பள்ளி வாரியம்

**யார்க் மண்டல மாவட்ட பள்ளி வாரியம்** (*York Region District School Board*, ஆங்கிலச் சுருக்கம் **YRDSB**), கனடாவின் ஒன்ராறியோவில் யார்க் மண்டல நகராட்சியில் அமைந்துள்ள ஆங்கில பொதுப் பள்ளி வாரியம் ஆகும்.  இது மாநிலத்தின் மூன்றாவது பெரிய பள்ளி வாரியமாக விளங்குகிறது. இந்த வாரியத்தில் 115,000 மாணவர்கள் கல்வி கற்று வருகின்றனர். ஒன்ராறியோவில் மிகவும் விரைவாக வளர்ந்துவரும் பகுதியில் அப்பள்ளி வாரியம் அமைந்துள்ளது.

## மேற்சான்றுகள்

## வெளி இணைப்புகள்
*  யார்க் மண்டல மாவட்ட பள்ளி வாரியம் 
**  வரவேற்புமையம் (Reception Centre) (Archive)
**  York Region District School Board Mission, Vision and Values Survey 2013( )

பகுப்பு:ஒன்றாரியோவிலுள்ள பாடசாலை மாவட்டங்கள்
தமிழ்ச் சொல்லகராதி

**தமிழ்ச் சொல் அகராதி** இலங்கையரான கு. கதிரவேற்பிள்ளையால் உருவாக்கப்பட்டது. இது தமிழுக்குத் தமிழ் அகராதியாகும். *சங்க அகராதி*, *தமிழ்ச் சங்க அகராதி* எனும் பெயர்களாலும் வழங்கப்படும் இவ்வகராதி 3 பாகங்கைளயுடையது. ஏறத்தாழ 1800 பக்கங்களில் 63900 சொற்களுக்கான பொருள் தருகின்றது. 1904ல்  சி.டபிள்யு. கதிரேவற்பிள்ளையால் அச்சிடப்பட்டு, அடுத்த பதிப்பாக இதன் முதல் பாகம் 1910 இலும், இரண்டாம் பாகம் 1912 இலும், மூன்றாம் பாகம் 1923 இலும் மதுரைத் தமிழ் சங்கத்தாரால் அச்சிடப்பட்டன.

பகுப்பு:தமிழ் அகராதிகள்
கெக்கெசிலி (மவுண்டன் பேற்றோல்)

**கெகெஸீலி: மவுண்டன் பேட்றோல்** (*Kekexili: Mountain Patrol*) () (திபெத்திய மொழியில் ཨ་ཆེན་གངས་རྒྱལ།) 1990களில் நிகழ்ந்த உண்மைச் சம்பவங்களின் அடிப்படையில் சீன இயக்குநர் லு ச்வான் இயக்கி 2004 ஆம் ஆண்டு வெளிவந்த திரைப்படம். கருப்புமான்களை அதன் தோலுக்காக வேட்டையாடும் கும்பலை திபத்திய உள்ளூர் குழு தேடியலைந்து ஒடுக்குவதே இதன் கதை. இது ஓர் ஆவணப்படத்தைப் போல எடுக்கப்பட்ட திரைப்படம். இதன் இசையமைப்பாளர் ஸாய் லாவ். நடிகர்களாக நடித்தவர்கள் டுவோபுஜியே, ழாங் லை, கீ லியாங், ழாவோ ஹுவெயிங், மா ழான்லின் மற்றும் உள்ளூர் திபெத்திய மக்கள். பல்வேறு விருதுகளை வாங்கி உலகம் முழுவதும் பல இயற்கை ஆர்வலர்களைக் கவர்ந்த திரைப்படம். சீன அரசு இத்திரைப்படத்திற்குப் பின்னர் கருப்புமான்களைக் கொல்பவர்களுக்கு மிகக் கடுமையான தண்டனை வழங்கத் தொடங்கியது.

## தயாரிப்பு விபரம்
கெகெஸீலி எனும் இடத்தில் மாண்டரின் மற்றும் திபெத்திய மொழிகளில் படமாக்கப்பட்டது. கொலம்பியா பிக்சர்ஸ், வார்னர் பிரதர்ஸ் மற்றும் கேனன் ஆகிய நிறுவனங்கள் இத்திரைப்பட தயாரிப்பில் உதவி செய்தனர். படமாக்கும் போது இயக்குநர் உட்பட திரைப்படக் குழுவினர் பலருக்கு உடல் நலக்குறைவு ஏற்பட்டது. கொலம்பியா பிக்சர்ஸ்ஸின் தயாரிப்பு மேலாளர் அலெக்ஸ் கிராஃப் படப்பிடிப்புத் தளத்தில் வாகன விபத்தில் மரணமடைந்தார்.

## விருதுகள்
### தங்கக் குதிரை திரைப்பட விழா (2004)
* சிறந்த திரைப்படம்
* சிறந்த ஒளிப்பதிவு
* சிறந்த இயக்குநர் (பரிந்துரைக்கப்பட்டது)
* சிறந்த நடிகர் (பரிந்துரைக்கப்பட்டது)
* சிறந்த அசல் திரைக்கதை (பரிந்துரைக்கப்பட்டது)

### டோக்கியோ சர்வதேச திரைப்படவிழா(2004)
* சிறப்பு நடுவர்குழு விருது
* கிராண்ட் பிரீ (பரிந்துரைக்கப்பட்டது)

### தங்கச் சேவல் விருது (2005)
* சிறந்த திரைப்படம்

### பெர்லின் சர்வதேச திரைப்பட விழா (2005)
* டான் குவிசோட் விருது

### சண்டேன்ஸ் திரைப்பட விழா (2005)
* உயரிய நடுவர்குழு விருது (பரிந்துரைக்கப்பட்டது)

### ஹூவாபியோ திரைப்பட விருதுகள் (2005)
* சிறந்த திரைப்படம்
* சிறந்த இயக்குநர்

### ஹாங்காங் திரைப்பட விருதுகள் (2006)
* சிறந்த ஆசியப் படம்

## வெளி இணைப்புகள்
* ''Kekexili: Mountain Patrol'' at National Geographic
* 
* 
* 
* 
* 

## மேற்கோள்கள்

பகுப்பு:சீனத் திரைப்படங்கள்
பகுப்பு:2004 திரைப்படங்கள்
விவிலிய எபிரேயம்

**விவிலிய எபிரேயம்** (), **உயர்தர எபிரேயம்** (), என்பது எபிரேய மொழியின் தொன்மையான வடிவம். கிட்டத்தட்ட மத்தியதரைக் கடலின் கிழக்கு மற்றும் யோர்தான் ஆற்றின் மேற்கு ஆகிய இடத்திலுள்ள கானான் எனப்பட்ட இடத்தில் இந்த கானானிய செமித்திய மொழி பேசப்பட்டது. இது கி.மு. 10ம் நூற்றாண்டிலிருந்து இரண்டாம் கோவில் காலம் வரை (கி.பி. 70) பயன்பட்டது. விவிலிய எபிரேயம் கி.பி. 2ம் நூற்றாண்டு வரை பேசப்பட்ட மிஸ்னாயிக் எபிரேயமாக வளர்ந்தது.

## உசாத்துணை

## வெளி இணைப்புகள்
*எபிரேயத்தின் வரலாறு
**History of the Ancient and Modern Hebrew Language, David Steinberg
**Biblical Hebrew Poetry and Word Play – Reconstructing the Original Oral, Aural and Visual Experience
**Short History of the Hebrew Language, Chaim Rabin
*விவிலிய எபிரேயம் வளங்கள்
**Resources for the Study of Biblical Hebrew, Prof. E. Ben Zvi, University of Alberta
** Brown–Driver–Briggs Hebrew Lexicon – with an appendix containing Biblical Aramaic (Wikisource)
*இலக்கணம், சொற்களஞ்சியம், எழுத்து
**The Handy-Dandy Hebrew Grammar Chart, Prof. Shawn Madden, Southeastern Baptist Theological Seminary.
** Basic Biblical Hebrew Grammar (introductory)
** Learn to write the Biblical Hebrew characters
**The Alphabet of Biblical Hebrew 

பகுப்பு:எபிரேய மொழி
பகுப்பு:விவிலியம்
பகுப்பு:எபிரேய விவிலியம்
பகுப்பு:தொன் மொழிகள்
பகுப்பு:செம்மொழிகள்
இசுரயேல் அரசு (ஒன்றிணைந்த முடியாட்சி)

நீதித் தலைவர்கள் நூலின்படி சவுலின் ஒன்றிணைந்த முடியாட்சிக்கு முன்பு இசுரயேலர் கோத்திரங்கள் நீதித் தலைவர்கள் என்பவர்களின் கீழ் கூட்டுக் குழுவாக வாழ்ந்தனர். ஆயினும் நீதித் தலைவர் அபிமெலேக் முதலாவது இசுரேலிய அரசராக அறிவிக்கப்பட இருந்தார். ஆகவே அவர் தூபால் போரில் கொல்லப்படும் வரை இசுரவேலை நீதி செய்து ஆண்டார். ஏறக்குறைய கி.மு. 1020 இல் வெளியாரின் பாரிய அச்சுருத்தலால் இசுரயேலர் கோத்திரங்கள் ஒன்றிணைந்த முடியாட்சியை உருவாக்க ஐக்கியப்பட்டனர். சாமுவேல் பெஞ்சமின் கோத்திரத்தைச் சேர்ந்த சவுலை கிட்டத்தட்ட கி.மு. 1026 இல் முதலாவது இசுரவேலின் அரசனாக அபிஷேகம் செய்தார். ஆனால் தாவீது கிட்டத்தட்ட கி.மு. 1009–1000 இல் பலமான ஒன்றிணைந்த இசுரயேலிய முடியாட்சியை உருவாக்கினார். 

தாவீது அரசர் கி.மு. 1006 இல் நாட்டின் தலைநகராக எருசலேமை ஏற்படுத்தினார். இதற்கு முன் எபிரோன் தாவீதிற்குக் கீழ்ப்பட்ட யூத மற்றும் பெஞ்சமினின் தலைநகராகவும், கிப்பா சவுலுக்குக் கீழ்ப்பட்ட ஐக்கிய முடியாட்சி தலைநகராகவும் இருந்தது.

## உசாத்துணை

பகுப்பு:இசுரேல் வரலாறு
தாமு மாசிஃப்

**தாமு மாசிஃப்** (*Tamu Massif*) என்பது அமைதிப் பெருங்கடலின் தென்மேற்கே கடலடியில் அமைந்துள்ள ஒரு அணைந்த கேடய எரிமலை ஆகும். இந்த எரிமலை கண்டுபிடிக்கப்பட்டதாக 2013 செப்டம்பர் 5 இல் அறிவிக்கப்பட்டது. இது உறுதிப்படுத்தப்படின், இதுவரை அறியப்பட்ட எரிமலைகளில் இதுவே மிகப் பெரிதாக இருக்கும். எவ்வெரிமலை சப்பானின் கிழக்கே  தொலைவில்  சாட்ஸ்க்கி ரைஸ் என்னும் பகுதியில் அமைந்துள்ளது. இத அதியுயர் புள்ளி கடற்பரப்பில் இருந்து  ஆழத்தில் உள்ளது, இதன் அடிப்பாகம் 6.4 கிமீ ஆழம்வரை படர்ந்துள்ளது. இதன் உயரம் ஏறத்தாழ  ஆகும்.

அமெரிக்காவின் ஹியூஸ்டன் பல்கலைக்கழகத்தின் புவி மற்றும் வளிமண்டல அறிவியல் பிரிவைச் சேர்ந்த கடலியல் நிலவியலாளர் வில்லியம் சேஜர் என்பவரும் அவரது குழுவினரும் இந்த எரிமலையைக் கண்டுபிடித்தனர். இது ஒரு தனித்த எரிமலையா அல்லது பல எரிமலைகளின் தொகுதியா என்பது உறுதிப்படுத்தப்படவில்லை.

## நிலவியல்
தாமு மாசிஃப் 145 மில்லியன் ஆண்டுகளுக்கு முன்னர் சுராசிக் காலத்தின் பிற்பகுதி முதல் ஆரம்ப கிரீத்தேசியக் காலம் வரையான காலப்பகுதியில் உருவாகியது. இது ஒப்பீட்டளவில் சிறிய காலப்பகுதியில் (சில மில்லியன் ஆண்டுகளில்) தோன்றி பின்னர் மறைந்துள்ளது. அவாய்த் தீவுகளில் உள்ள மோனா லோவா எரிமலையே இதுவரை காலமும் மிகப் பெரிய எரிமலையாகக் கணிக்கப்பட்டு வந்தது. தாமு மாசிஃபின் பரப்பளவு செவ்வாய்க் கோளில் அமைந்துள்ள ஒலிம்பஸ் மொன்சு எரிமலையிலும் விட அரைவாசியாகும்.

## பெயர்
*தாமு* (Tamu) என்பது Texas A&M University என்பதன் சுருக்கக் குறியீடு ஆகும், மாசிஃப் (Massif) என்பது பிரெஞ்சு மொழியில் பிரம்மாண்டம் ("massive") என்பதாகும்.

## மேற்கோள்கள்

## வெளி இணைப்புகள்
* Figures from academic report (doi:10.1038/ngeo1934):
** map
** sonar reflection run A-B
** sonar reflection run C-D

பகுப்பு:எரிமலைகள்
பத்மா கோளே

**பத்மா கோலே ** () (1913–1998) இந்தியாவின் மகாராஷ்டிர மாநிலத்தைச் சார்ந்தவர். இவர்  காந்தியக் கருத்துகளால் ஈர்க்கப்பட்ட பெண் கவிஞர். இவர் ராம் கணேஷ் கட்காரி, திரையம்பாக் பாபுஜி, யஷ்வந்த் தினகர் ஆகியோரின் படைப்புகளால் ஈர்க்கப்பட்டவர். இவரின் கவிதை மத்திய தர பெண்களின் வாழ்க்கையைப் பேசு பொருளாகக் கொண்டிருந்தது.

## வாழ்க்கைக் குறிப்பு
பத்மா 1913, ஜூலை 10 ஆம் நாள் பிறந்தார்.

## ஆக்கங்கள்

பகுப்பு:பெண் கவிஞர்கள்
பகுப்பு:இந்தியப் பெண்கள்
பகுப்பு:1913 பிறப்புகள்
பகுப்பு:1998 இறப்புகள்
பகுப்பு:மராத்தியர்கள்
பகுப்பு:இந்தியப் பெண்ணியவாதிகள்
கவால் கிராமம்

**கவால் கிராமம்** (Kawal Village-U.P) உத்தரப்பிரதேசம் மாநிலத்தில் முசாபர் மாவட்டத்தில் உள்ள கிராமம் ஆகும்.

## அமைவிடம்
*முசாபர் மாவட்டத்தின்* தலைநகரான முசாபர் நகரிலிரிந்து புறநகர் பகுதியில் அமைந்துள்ளது கவால் கிராமம்.

## நிகழ்வு
ஆகஸ்ட் 27ம் தேதி ஒரு தரப்பைச் சேர்ந்த பெண் ஒருவரை மற்றொரு தரப்பைச்சேர்ந்த ஷானவாஸ் என்பவர் கிண்டல் செய்தார். ஆகையால் அப்பெண்ணின் உறவினர்கள் சச்சின் மற்றும் கவுரவ் இருவரும் சேர்ந்து ஷானவாஸ்சை கொலை செய்தனர். ஷானவாஸ் கொலையைத் தொடர்ந்து அவர்கள் இருவரையும் ஷானவாஸ் உறவினர்கள் சுட்டுக் கொலை செய்தனர். இதனால் அப்பகுதி காவல் நிலையத்தில் 6 பேர் மேல் வழக்கு பதிவு செய்யப்பட்டது.

## கலவரம்
இதன் தொடர்ப்பாக 7 ம் தேதி நக்லா மண்டலம் பகுதியில் கூட்டம் ஒன்று போடப்பட்டது. அதன் தொடர்ச்சியாக அப்பகுதியில் கலவரம் பரவத் துவங்கியது. அது முசாபர் மாவட்டத்திலும் பரவியது. மற்றும் இக்கலவரம் அருகில் அமைந்துள்ள பாக்பட் மாவட்டத்திலும் பரவியது.

இச்சம்பவத்தால் இப்பகுதியில் நடந்த கலவரத்தால் 31 பேர் மரணம் அடைந்துள்ளதாகவும் 45 பேர் படுகாயம் அடைந்துள்ளதாகவும் பத்திரிக்கைகள் தெரிவித்தன. 13.09.2013 கணக்குப்படி மரணம் அடந்தோர் எண்ணிக்கை 48 ஆக உயர்ந்தது..

## ராணுவம் வருகை
கவால் கிராமத்தில் நடந்த இச்சம்பவத்தால் 10,000 மாநில பாதுகாப்பு படை குவிக்கப்பட்டது. 1,300 மத்திய ரிசர்வ் படையும், 1,200 அதிவிரைவு படையும் குவிக்கப்பட்டது.

## ஊரடங்கு உத்தரவு
இப்பகுதியில் 12.09.2013 வரை ஊரடங்கு உத்தரவு போடப்பட்டுள்ளது. மற்றும் பள்ளிகள், கல்லூரிகளுக்கு விடுமுறை விடப்பட்டன.

## ஆதாரங்கள்
*muzaffarnagar-riots, ekuruvi.com
*உ.பி.யில் கலவரம் தொடர்கிறது வீடு வீடாக சோதனை நடத்தி பயங்கர ஆயுதங்கள் பறிமுதல் . நாளிதழ்:தினகரன்
*Akhilesh faces people’s anger in Muzaffarnagar தி இந்து, 16/09/2013.

## மேற்கோள்கள்

* http://www.bbc.co.uk/tamil/multimedia/2013/09/130909_muzafar.shtml
*http://www.hindustantimes.com/India-news/UttarPradesh/Muzaffarnagar-Congress-asks-Akhilesh-Yadav-to-step-down/Article1-1120118.aspx 

பகுப்பு:உத்தரப் பிரதேசம்
தியாகபூமி (புதினம்)

**தியாகபூமி** கல்கி எழுதிய சமூகப் புதினங்களுள் ஒன்று. ஆனந்த விகடனில் இருபது இதழ்களில் தொடராக வெளிவந்தது. கல்கி இப்புதினத்தில் நிகழ்ச்சிகள் மூலமாகவும், கதைமாந்தர் வாயிலாகவும் காந்தியக் கருத்துகளை வெளியிட்டு உள்ளார். 1938-1939களில் இப்புதினம் கோடை, மழை, பனி, இளவேனில் என நான்கு பாகங்களாக வெளிவந்தது. தீண்டாமை, பெண்விடுதலை, மது விலக்கு, விடுதலைச் சிந்தனை ஆகிய கருத்துகளடங்கிய இப்புதினம் திரைப்படமாகவும் தயாரிக்கப்பட்டது. அப்படம் ஆங்கிலேயரால் தடை செய்யப்பட்டுப் பின் தடை விலக்கப்பட்டது. இந்தப் புதினத்தின் முக்கிய அம்சங்களின் ஒன்று, கல்கி ஒவ்வொரு கதாபாத்திரத்தின் எண்ணங்களையும் அவரவர் பார்வையிலிருந்து சொல்லியிருக்கிறார். நடைமுறைச் சமுதாயத்தில் காணப்படும் யதார்த்தமான பாத்திரங்களையே தமது புதினத்தில் கல்கி இடம் பெறச் செய்துள்ளார்.

## முன்கதைச் சுருக்கம்
:நெடுங்கரை சம்பு சாஸ்திரிகள் அவர்களின் புதல்வி சாவித்திரி. வீட்டில் செல்லமாக வளர்க்கப்படும் அவள் நகரத்து இளைஞனான ஸ்ரீதரனுக்கு பதின்வயதின் தொடக்கத்திலேயே மணமுடித்து கொடுக்கப்படுகிறாள். அவளின் திருமணதிற்கு வாங்கிய கடனால் அவளின் தந்தை பெரிதும் இன்னலுறுகின்றார். மேலும் பிராமண வகுப்பை சேர்ந்த அவர் தாழ்த்தப்பட்டவர்களுக்கு உதவுவதால் ஊரை விட்டு ஒதுக்கி வைக்கபடுகின்றார். இதன காரணமாக அவர் தன் சொத்துகளை இழந்து ஊரைவிட்டே செல்லும் நிலைமைக்கு தள்ளப்படுகின்றார். அதனால் அவர் சென்னைக்கு சென்று இசை ஆசிரியராக பணிபுரிகின்றார்.

:அதே சமயம் அவரின் மகள் கணவர் வீட்டில் ஒதுக்கப்பட்டு நிறைமாத கர்ப்பிணியாக தனியாக ஊருக்கு அனுப்பப்படுகின்றார். அங்கு அவளின் தந்தை இல்லாததால் அவளும் சென்னைக்கு செல்கிறாள். ஒரு மருத்துவமனையில் குழந்தையைப் பெற்றெடுக்கும் அவள் தான் பெற்ற குழந்தையை அவளுடைய தந்தையின் குடிசை அருகே போட்டுவிட்டு சென்றுவிடுகிறாள். அவரும் அது தன் பேத்தி என்று தெரியாமலே சாருலதா என பெயரிட்டு அன்புடன் வளர்க்கிறார்.

:அதன் பின்னர் சாவித்திரி தன் சொந்த அத்தையின் சொத்துகளைப் பெற்று கோடீஸ்வரியாகிறாள். பின்னர் உமாதேவி என்ற பெயரில் பல தானதர்மங்கள் செய்து ஊரில் பெரும் புகழ் பெறுகிறாள். இதன் பின்னர் அவளை விட்டு சென்ற கணவன் அவளின் சொத்துக்களுக்காக அவளுடன் சேர்ந்து வாழ நீதிமன்றத்தில் வழக்கு தொடுகின்றான். அதன் பின்னர் நடந்தவைகளையும், அவளின் குழந்தை மற்றும் மற்றவர்களின் நிலை என்ன, அவர்கள் சேர்ந்தார்களா என்பது போன்ற நிகழ்வுகளை அதற்கு பின்வரும் பகுதிகள் விளக்குகின்றன.

## பகுதிகள்
இப்புதினமானது கோடை, மழை, பனி, இளவேனில் ஆகிய 4 பாகங்களை உடையது. இப்பாகங்கள் முறையே  11, 10, 16, 32 அத்தியாயங்களை கொண்டு மொத்தம் 69 அத்தியாயங்களைக் கொண்டுள்ளது.

## கதைமாந்தர்கள்
* சாவித்திரி, உமாதேவி
* நெடுங்கரை சம்பு சாஸ்திரிகள்
* ஸ்ரீதரன்
* சாருலதா

## திரைப்படமாக
இப்புதினமானது கல்கியால் திரைப்படத்துக்கென்றே எழுதப்பட்டதாகும். புதினத்தை முழுமையாக எழுதி திரைப்பட இயக்குநர் கே. சுப்பிரமணியத்திடம் கொடுத்துவிட்டு தியாக பூமி திரைப்படத்தின் படப்பிடிப்பைத் துவக்கச்சொல்லிவிட்டு, 1939 சனவரி முதல் தேதியில் இருந்து ஆனந்த விகடன் இதழில் தொடர்கதையாக எழுதத் துவக்கினார். தொடர் கதை வெளியானபோது பத்திரிக்கையில் அதன் கதை மாந்தர்களை ஒவியங்களில் குறிப்பிடாமல் திரைப்படத்தில் நடிக்கும்போது எடுக்கப்பட்ட ஒளிப்படங்களை அச்சிட்டனர்.  ஏட்டில் தொடர்கதை முடிந்த அடுத்த வாரமே 1939 மே 20 அன்று திரைப்படம் திரைக்கு வந்தது.

## மேற்கோள்கள்

## வெளியிணைப்புகள்

மதுரை திட்டம் மின் நூல்

பகுப்பு:கல்கியின் புதினங்கள்
பகுப்பு:தமிழ்ப் புதினங்கள்
கணியம்பாடி ஊராட்சி ஒன்றியம்

**கணியம்பாடி ஊராட்சி ஒன்றியம்** இந்தியாவின்  தமிழ்நாடு மாநிலத்தில் வேலூர் மாவட்டத்தின் ஏழு ஊராட்சி ஒன்றியங்களில் ஒன்றாகும்.

கணியம்பாடி ஊராட்சி ஒன்றியம் இருபத்தி நாலு ஊராட்சி மன்றங்களை கொண்டுள்ளது. ஆற்காடு வட்டத்தில் உள்ள இவ்வூராட்சி  ஒன்றியத்தின் வட்டார வளர்ச்சி அலுவலகம் கணியம்பாடி ஊராட்சியில் இயங்குகிறது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கணியம்பாடி ஊராட்சி ஒன்றியத்தின் மொத்த மக்கள் தொகை 74,720 ஆகும். அதில் பட்டியல் சமூக  மக்கள் தொகை 13,744  ஆக உள்ளது. பழங்குடி இன மக்கள்  தொகை  875 ஆக உள்ளது.

## ஊராட்சி மன்றங்கள்
கணியம்பாடி ஊராட்சி ஒன்றியத்தில் உள்ள 24 கிராம ஊராட்சி மன்றங்களின் விவரம்;

# அடுக்கம்பாறை
# கம்மசமுத்திரம்
# கம்மவான்பேட்டை
# கனிகனியான்
# கணியம்பாடி
# காத்தாழம்பட்டு
# காட்டுப்புத்தூர்
# கீழ்அரசம்பட்டு
# கீழ்பள்ளிபட்டு
# மோத்தக்கல்
# மோட்டுபாளையம்
# மூஞ்சூர்பட்டு
# நஞ்சுகொண்டாபுரம்
# நெல்வாய்
# பாலம்பாக்கம்
# பாலாத்துவண்ணான்
# சலமநத்தம்
# சாத்துமதுரை
# சாத்துப்பாளையம்
# சோழவரம்
# துத்திக்காடு
# துத்திப்பட்டு
# வல்லம்
# வேப்பம்பட்டு

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழக ஊராட்சி மன்றங்கள்
* கணியம்பாடி சட்டமன்றத் தொகுதி

## மேற்கோள்கள்

பகுப்பு:இராணிப்பேட்டை மாவட்ட ஊராட்சி ஒன்றியங்கள்
எர்னா சோல்பர்க்

**எர்னா சோல்பர்க்** (Erna Solberg, 24 பெப்ரவரி 1961) என்பவர் நோர்வேயின் அரசியல்வாதியும் நவம்பர் 2013 முதல் நோர்வேயின் பிரதமராகப் பதவியில் உள்ளவரும் ஆவார். இவர் 2004 முதல் கன்சர்வேடிவ் கட்சியின் தலைவராக இருந்து வருகிறார். இவர் 2013 நோர்வே நாடாளுமன்றத் தேர்தலில் வெற்றி பெற்ற பிறகு நோர்வேயின் 28வது பிரதமராகப் பதவியேற்றார்.

## மேற்கோள்கள்

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:நோர்வேயின் அரசியல்வாதிகள்
பகுப்பு:பெண் அரசுத் தலைவர்கள்
இசுரயேல் அரசு (சமாரியா)

எபிரேய விவிலியத்தின்படி, **இசுரவேல் அரசு** (*Kingdom of Israel*, ) என்பது முந்தைய ஒன்றிணைந்த முடியாட்சியினை தொடர்ந்து வந்த அரசுகளில் ஒன்று ஆகும். இது இசுரவேல் அரசு என அழைக்கப்பட்டது. இது கிட்டத்தட்ட கி.மு. 930கள் முதல் அசிரிய பேரரசினால் 720 களில் வெற்றி கொள்ளப்படும் வரை காணப்பட்டது. இதன் பிரதான நகரங்களாக சிக்கோம், தீர்சா, சம்ரோன், சமாரியா என்பன காணப்பட்டன.

வரலாற்றாசிரியர்கள் யூத அரசிலிருந்து இதனை வேறுபடுத்திக்காட்ட **தென் அரசு** அல்லது **சமாரிய அரசு** என அழைத்தனர்.

## இவற்றையும் பார்க்க
* இசுரேல்
* சமாரியர்

## உசாத்துணை

## வெளி இணைப்புகள்
*About Israel – The Information Center About Israel 
*Biblical History  The Jewish History Resource Center – Project of the Dinur Center for Research in Jewish History, The Hebrew University of Jerusalem
*Complete Bible Genealogy A synchronized chart of the kings of Israel and Judah

பகுப்பு:இசுரேல் வரலாறு
பகுப்பு:எபிரேய விவிலிய இடங்கள்
யூத அரசு

**யூத அரசு** (*Kingdom of Judah*, , *Mamlekhet Yehuda*) என்பது இரும்புக் காலத்தில் தெற்கு மத்தியதரைக் கடலின் கிழக்கோர நிலப்பகுதியில் இருந்த ஓர் அரசு. இது வட அரசான இசுரவேல் அரசிலிருந்து வேறுபடுத்திக் காட்ட "தென் அரசு" என அழைக்கப்பட்டது. 

யூதா கி.மு 9ம் நு}ற்றாண்டு காலப்பகுதியில் அரசாக உருவாகியது. ஆயினும் இது உருவான காலம் தொடர்பில் வேறுபட்ட கருத்துகள் காணப்படுகின்றன.

## உசாத்துணை

பகுப்பு:இசுரேல் வரலாறு
பகுப்பு:எபிரேய விவிலிய இடங்கள்